Diari Oficial de la Generalitat Valenciana


Sumari del DOGV 7839, del 28-07-2016 (2016/6031)

RESOLUCIÓ de 8 de juliol de 2016, del conseller d'Hisenda i Model Econòmic, per la qual se suprimeix el registre auxiliar per a la tramitació específica d'expedients relacionats amb l'exercici de funcions del Servei Central de Contractació.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7839

Data del DOGV
:   28-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6031


Data del document
:   08-07-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * registre de documents
    * contracte administratiu
    * procediment administratiu

RESOLUCIÓ de 8 de juliol de 2016, del conseller d'Hisenda i Model Econòmic, per la qual se suprimeix el registre auxiliar per a la tramitació específica d'expedients relacionats amb l'exercici de funcions del Servei Central de Contractació. [2016/6031]  
Mitjançant la Resolució de 28 de juliol de 2009, de la Sotssecretaria de l'abans denominada Conselleria d'Economia, Hisenda i Ocupació, es va crear el registre auxiliar per a la tramitació específica d'expedients relacionats amb l'exercici de les funcions del Servei Central de Contractació vinculat al Registre General del departament.  
El motiu de crear aqueix nou registre auxiliar ?basant-se en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que disposa que els òrgans administratius portaran un registre general per a l'assentament d'escrits o comunicacions presentats o rebuts en qualsevol unitat administrativa pròpia, i que poden crear-se registres auxiliars d'aquest a fi de facilitar-ne la presentació, i al hui derogat el Decret 130/1998, de 8 de setembre, del Consell, de registre d'entrada i eixida de sol·licituds, escrits, comunicacions i documents de l'administració de la Generalitat Valenciana- era que el Servei Central de Contractació es trobava ubicat en un local a part dels serveis centrals de la Conselleria. S'evitava així als ciutadans amb la creació del registre auxiliar del Servei Central de Contractació, la gestió del qual implica tramitar expedients de naturalesa molt específica que generalment van acompanyats de gran quantitat de documentació, un número rellevant de desplaçaments des de la dita unitat a la seu central on s'ubica del registre general.  
  
  
Ara bé, recentment ha tingut lloc el trasllat de les dependències del Servei Central de Contractació al mateix local on es troben els serveis centrals de la Conselleria d'Hisenda i Model Econòmic, havent-hi desaparegut hui la necessitat que va donar lloc en el seu moment a la creació del registre auxiliar del Servei Central de Contractació.  
  
Hui en dia, el Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i eixida d'escrits i l'ordenació de les oficines de registre en l'Administració de la Generalitat, regula, en l'article 18.1, la creació i la supressió de les oficines de registre i estableix que la creació, la modificació o la supressió de les oficines de registre s'efectuarà mitjançant una resolució del respectiu titular de la conselleria.  
Per quant antecedeix, i en virtut del que disposa l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 28, lletra ll de la Llei 5/1983, de 30 de desembre, del Consell, així com per l'article 18.1 del Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i eixida d'escrits i l'ordenació de les oficines de registre en l'Administració de la Generalitat, resolc:  
La supressió del registre auxiliar del Registre General d'aquesta conselleria adscrit al Servei Central de Contractació, per a la tramitació específica d'expedients relacionats amb l'exercici de les seues funcions.  
  
  
DISPOSICIÓ FINAL  
  
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
  
De conformitat el que disposen els articles 46 i concordants de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la seua publicació. A més, abans d'acudir a la via judicial, es podrà recórrer potestativament en reposició la resolució, davant del mateix òrgan que l'ha dictat, en el termini d'un mes comptat també des de l'endemà de la seua publicació, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 8 de juliol de 2016.- EL conseller d'Hisenda i Model Econòmic: Vicent Soler i Marco.